2017. gada 8. augustā Noteikumi Nr. 450

Rīgā (prot. Nr. 38  40. §)

**Grozījumi Ministru kabineta 2014. gada 4. februāra noteikumos Nr. 78 "Klimata pārmaiņu finanšu instrumenta finansēto projektu atklāta konkursa "Siltumnīcefekta gāzu emisijas samazināšana transporta sektorā – atbalsts elektromobiļu un to uzlādes infrastruktūras ieviešanai" nolikums"**

Izdoti saskaņā ar likuma

"Par Latvijas Republikas dalību Kioto   
protokola elastīgajos mehānismos"

10. panta trešās daļas 1. un 2. punktu

1. Izdarīt Ministru kabineta 2014. gada 4. februāra noteikumos Nr. 78 "Klimata pārmaiņu finanšu instrumenta finansēto projektu atklāta konkursa "Siltumnīcefekta gāzu emisijas samazināšana transporta sektorā – atbalsts elektromobiļu un to uzlādes infrastruktūras ieviešanai" nolikums" (Latvijas Vēstnesis, 2014, 42., 120. nr.) šādus grozījumus:

1.1. izteikt 72. punktu šādā redakcijā:

"72. Piecus gadus pēc projekta īstenošanas termiņa beigām (turpmāk – monitoringa periods) finansējuma saņēmējs katru gadu veic projekta rezultātu monitoringu un līdz nākamā gada 31. janvārim iesniedz Vides investīciju fondā projekta rezultātu monitoringa pārskatu (turpmāk – monitoringa pārskats) atbilstoši projekta līgumam pievienotajam paraugam. Monitoringa pārskatā iekļautā elektromobiļa viena gada faktiskā nobraukuma pieļaujamā nobīde uz leju ir 20 % no projekta iesniegumā norādītā plānotā elektromobiļa viena gada nobraukuma. Monitoringa periods sākas nākamā mēneša pirmajā datumā pēc noslēguma pārskata apstiprināšanas. Finansējuma saņēmējs iesniedz monitoringa pārskatu par monitoringa gadu, kas sākas kārtējā kalendāra gada 1. janvārī un ilgst līdz kārtējā kalendāra gada 31. decembrim. Finansējuma saņēmējs neiesniedz monitoringa pārskatu par nepilnu monitoringa gadu.";

1.2. izteikt 74. punktu šādā redakcijā:

"74. Ja Vides investīciju fonds atbilstoši finansējuma saņēmēja iesniegtajam monitoringa pārskatam par iepriekšējo monitoringa gadu (izņemot pēdējo monitoringa gadu) konstatē, ka finansējuma saņēmējs nenodrošina šo noteikumu 69. punktā minēto prasību izpildi, Vides investīciju fonds rakstiski par to informē finansējuma saņēmēju un atbildīgo iestādi.";

1.3. izteikt 76. punktu šādā redakcijā:

"76. Ja finansējuma saņēmējs:

76.1. šo noteikumu 69.2. apakšpunktā minēto nosacījumu neizpilda monitoringa perioda pēdējā monitoringa gadā un Vides investīciju fonds konstatē, ka projekta līgumā un projekta iesniegumā norādītais plānotais elektromobiļa viena gada nobraukums, salīdzinot ar monitoringa gada vidējo nobraukumu monitoringa periodā, nav sasniegts, Vides investīciju fonds rakstiski informē finansējuma saņēmēju un atbildīgo iestādi par finansējuma saņēmējam izmaksāto un atgūstamo finanšu instrumenta finansējumu. Atbildīgā iestāde pieņem lēmumu par projektam izmaksāto finanšu instrumenta līdzekļu atzīšanu par neattiecināmiem un finansējuma atgūšanu atbilstoši neizpildītajam elektromobiļa nobraukumam, ievērojot šo noteikumu X nodaļā ietverto regulējumu;

76.2. šo noteikumu [75.1. un 75.3. apakšpunktā](http://likumi.lv/doc.php?id=264639#p75) minētās prasības neizpilda norādītajos termiņos, Vides investīciju fonds rakstiski informē finansējuma saņēmēju un atbildīgo iestādi par finansējuma saņēmējam izmaksāto un atgūstamo finanšu instrumenta finansējumu. Atbildīgā iestāde, ievērojot šo noteikumu X nodaļā ietverto regulējumu, pieņem lēmumu par projektam izmaksāto finanšu instrumenta līdzekļu atzīšanu par neattiecināmiem un finansējuma atgūšanu proporcionāli neizpildītajam elektromobiļa vai publiski pieejamās uzlādes stacijas ekspluatācijas laikam. Atgūstamajiem līdzekļiem piemēro Eiropas Centrālās bankas refinansēšanas likmi, kas ir spēkā dienā, kad pieņemts lēmums par līdzekļu atgūšanu.";

1.4. papildināt noteikumus ar 77. un 78. punktu šādā redakcijā:

"77. Atgūstamo neattiecināmo līdzekļu apjomu atbilstoši konstatētajai neatbilstībai:

77.1. šo noteikumu 76.1. apakšpunktā minētajā gadījumā nosaka, izmantojot šādu formulu:

, kur:

*KPFIn.l.*– atgūstamais neattiecināmo līdzekļu apjoms, *euro* (noapaļots uz augšu līdz divām zīmēm aiz komata);

 – projekta līgumā un projekta iesniegumā norādītais elektromobiļa vidējais nobraukums gadā, km;

 – Eiropas Centrālās bankas refinansēšanas likme;

 elektromobiļa vidējais nobraukums gadā par pieciem monitoringa gadiem, km;

n – gadu skaits;

 – piešķirtais finanšu instrumenta finansējums, *euro*;

77.2. šo noteikumu 76.2. apakšpunktā minētajā gadījumā nosaka, izmantojot šādu formulu:

, kur:

*KPFIn.l.*– atgūstamais neattiecināmo līdzekļu apjoms, *euro* (noapaļots uz augšu līdz divām zīmēm aiz komata);

 – projekta līgumā un projekta iesniegumā norādītais monitoringa periods, gadi;

 – Eiropas Centrālās bankas refinansēšanas likme;

 – elektromobiļa vai publiski pieejamās uzlādes stacijas ekspluatācijas laiks, gadi. Elektromobiļa vai publiski pieejamās uzlādes stacijas ekspluatācijas laiks ir gadu skaits, kad elektromobilis vai publiski pieejamā uzlādes stacija ir izmantota projekta monitoringa perioda laikā;

 – piešķirtais finanšu instrumenta finansējums, *euro.*

78. Atbildīgā iestāde, pieņemot lēmumu par atgūstamo neattiecināmo līdzekļu apjomu, ņem vērā iepriekš neparedzamus vai neatkarīgus ārējus apstākļus, kas ir ietekmējuši projekta līgumā un projekta iesniegumā noteikto rezultātu sasniegšanu."

2. Noteikumi stājas spēkā 2017. gada 1. septembrī.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards